Vi fik en super fin og venlig velkomst - selvom vi kom meget senere end aftalt, da vi ikke kunne finde vej. Vi nød alle tre opholdet i den dejlige lejlighed med den perfekte beliggenhed. Soveværelserne vender væk fra vejen, så der er dejligt stille om natten. Sengene var komfortable, og det var dejligt, at der var dyner (da vejret i Malaga desværre ikke viste sig fra sin bedste side). Godt udstyret køkken med alt det, vi havde brug for (inkl. køkkenrulle). Vi kan kun give vores bedste anbefalinger til at benytte denne udlejer (som vi ikke mødte personligt, men som havde sendt en charmerende hjælper).